Pojašnjenje konačnog Plana raspodjele sredstava za finansiranje sporta iz javnih sredstava kojima se podstiče obavljanje sportskih djelatnosti na nivou Bosansko - podrinjskog kantona Goražde sa uporednim pokazateljima

|  |  |  |  |
| --- | --- | --- | --- |
| **Redni broj** | **Naziv kluba** | **2011. godina** |  **2012. godina** |
|  | Karate klub „Holiday“ Goražde | **10.200,00 KM** |  **12.304,29 KM**  |
|  | Fudbalski klub „Goražde“ Goražde | **25.800,00 KM** |  **43.748,57 KM**  |
|  | Muški rukometni klub „Goražde“ Goražde | **24.000,00 KM**  |  **29.018,90 KM**  |
|  | Odbojkaški klub „Goražde“ Goražde | **15.600,00 KM** |  **15.724,32 KM**  |
|  | Šahovski klub „Goražde“ Goražde | **6.600,00 KM**  |  **9.717,28 KM**  |
|  | Stonoteniski klub „Goražde“  | **3.480,00 KM** |  **10.908,29 KM**  |
|  | Košarkaški klub „Goražde“ Goražde | **12.000,00 KM** |  **11.522,90 KM**  |
|  | Ženski rukometni klub „Goražde“ Goražde | **20.400,00 KM** |  **23.818,71 KM**  |
|  | Nogometni klub „Azot“ Vitkovići | **10.200,00 KM** |  **18.380,79 KM**  |
|  | Biciklistički klub „Goražde“ Goražde | **1.800,00 KM** |  **4.392,18 KM**  |
|  | Nogometni klub „Gradac“  | **1.200,00 KM** |  **6.355,48 KM**  |
|  | Nogometni klub „Berič - Kiseljak | **1.200,00 KM** |  **6.458,77 KM**  |
|  | Fudbalski klub „Jahorina“ Prača | **1.200,00 KM** |  **8.151,26 KM**  |
|  | Nogometni klub „Ilovača“ Ilovača | **1.200,00 KM** |  **6.430,88 KM**  |
|  | Fudbalski klub „Gazije“ Goražde | **-** |  **2.360,44 KM**  |
|  | Fudbalski klub „Radnički“ Goražde | **1.200,00 KM** |  **6.023,84 KM**  |
|  | Nogometrni klub „Drina“ Goražde | **1.200,00 KM** |  **7.448,49 KM**  |
|  | Nogometni klub „Kolina“ Ustikolina | **1.200,00 KM** |  **6.759,96 KM**  |
|  | Karate klub „Goražde“ Goražde | **6.600,00 KM** |  **1.017,61 KM**  |
|  | Bošnjačko - planinarsko društvo „Goražde Maglić“ | **3.600,00 KM** |  **7.735,52 KM**  |
|  | Kajakaški klub „Buk“ Goražde | **6.600,00 KM** |  **4.994,37 KM**  |
|  | Karate klub „Maai“ Prača | **-** |  **1.727,15 KM**  |
|  | Moto klub Goražde | **1.800,00 KM** | **-** |
|  | Malonogometni klub „Drina“ | **14.400,00 KM** | **-** |
|  | SRD Goražde | **1.800,00 KM** | **-** |
|  | Šahovski klub Vitkoviči | **1.800,00 KM** | **-** |
|  | **UKUPNO** | **175.080,00 KM** | **245.000,00 KM** |

Napomena: Kod NK Azot i NK Kolina uzeta je visina posljednje tranše x12 mjeseci.

Raspodjelu sredstava za redovno finansiranje sporta u 2011. godini vršili su organi Sportskog saveza Bosansko - podrinjskog kantona Goražde po osnovu Pravilnika Sportskog saveza Bosansko - podrinjskog kantona Goražde o raspodjeli sredstava iz Budžeta Bosansko - podrinjskog kantona usvojenog u januaru 2008. godine, dok je raspodjelu sredstava u 2012. godini vršilo Ministarstvo za obrazovanje, nauku, kulturu i sport Bosansko - podrinjskog kantona Goražde po osnovu Kriterija za finansiranje sporta iz javnih sredstava kojima se podstiče obavljanje sportskih djelatnosti na nivou Bosansko - podrinjskog kantona Goražde broj: 03-14-1968/11 od 02.12.2011. godine i broj: 03-14-337/12 od 21.03.2012 godine.

Navedeni Kriteriji doneseni su od strane Vlade BPK Goražde na osnovu Zakona o sportu BPK Goražde (Službene novine Bosansko-podrinjskog kantona Goražde 8/11). Proceduru je vodilo Ministarstvo za obrazovanje, nauku, kulturu i sport BPK Goražde, dok je Vlada BPK dala svoju saglasnost na prijedlog i konačan Plan raspodjele sredstava za finansiranje sporta .

Sredstva za REDOVNI PROGRAM - kvalitetni sport priprema i takmičenje u 2012.godini doznačavaće se u 12 jednakih rata, uz prethodno potpisivanje ugovora i ispunjenje uslova registracije u skladu sa Zakonom o sportu BPK Goražde.

Pored sredstava za REDOVNI PROGRAM - kvalitetni sport priprema i takmičenje, nosiocima sportskih djelatnosti na nivou Bosansko - podrinjskog kantona Goražde predviđena su i sredstva namijenjena za DODATNI PROGRAM – (poseban način prijave) i to:

* 1. Adaptacija, sanacija i izgradnja sportskih objekata
	2. Nabavka specifične opreme i rekvizita za sportska udruženja
	3. Kup takmičenja
	4. Stipendije mladim perspektivnim sportistima
	5. Organizacija prigodnih takmičenja i manifestacija
	6. Organizacija zvaničnih federalnih i državnih prvenstava
	7. Učešće na zvaničnim međunarodnim klupskim takmičenjima
	8. Organizacija zvaničnih međunarodnih prvenstava – reprezentativnih
	9. Interventna pomoć

Također, nosiocima sportskih djelatnosti na nivou Bosansko - podrinjskog kantona Goražde predviđena su sredstva za korištenje sportskih objekata za klubove i saveze - pripreme i takmičenje, školski sport te sport lica sa invaliditetom.

**Cjelokupan pregled Budžeta Ministarstva za obrazovanje, nauku, kulturu i sport**

**sa ekonomskog koda 614 100 (KAN 001)** **– Tekući transfer za sport za 2012.godinu**

**Visina: 400.000,00 KM**

**Redovni programi 80% od ukupne visine, odnosno 320.000,00 KM i to:**

* finansijska podrška registrovanim sportskim klubovima za pripreme i takmičenje, shodno utvrđenom kalendaru takmičenja **- 245.000,00 KM.**
* finansijska podrška Sportskom savezu Kantona za tehničko funkcionisanje, shodno utvrđenom programu iz djelokruga rada - **66.000,00 KM** od toga pripada za: tehničko funkcionisanje saveza 6.000,00 KM, 60.000,00 KM za korištenje sportskih objekata za klubove i saveze - pripreme i takmičenje.
* finansijska podrška Aktivu nastavnika tjelesnog i zdravstvenog odgoja Kantona za organizaciju i učešće na kantonalnim i federalnim takmičenjima učenika osnovnih i srednjih škola sa područja BPK Goražde, shodno utvrđenom Kalendaru takmičenja - **5.000,00 KM.**
* finansijska podrška registrovanim sportskim organizacijama iz oblasti sporta lica sa invaliditetom za organizaciju i učešće na državnim i KUP takmičenjima lica sa invaliditetom, shodno osnovnim podacima o programu i finansijskim pokazateljima te Kalendaru takmičenja - **4.000,00 KM.**

**Dodatni programi 20% od ukupne visine, odnosno 80.000,00 KM i to:**

* finansijska podrška registrovanim sportskim organizacijama, obrazovnim ustanovama, mjesnim zajednicama za adaptaciju, sanaciju ili izgradnju sportskih objekata, shodno dokumentaciji u koju ulazi: predračun, vlasnički list, ugovor o zajedničkom ulaganju (ako sportska organizacija nije vlasnik sportskog objekta), kao i svi ostali značajni materijali
* finansijska podrška registrovanim sportskim klubovima za nabavku specifične opreme i rekvizita koji se koriste za takmičenja i treninge (lopte, golovi, koševi, strunjače, gimnastičke sprave, atletske sprave…), shodno sportskoj grani u koju se klub svrstava.
* finansijska podrška registrovanim sportskim klubovima za kup takmičenja sa roku od deset (10) dana po završetku kup takmičenja u toku godine, shodno kalendaru Kup takmičenja

**(20.000,00 - Muškom rukometnom klubu „Goražde“ Goražde - doznačeno, 5.000,00 KM - Ženskom rukometnom klubu „Goražde“ Goražde - doznačeno)**

* finansijska podrška registrovanim sportskim klubovima za dobijanje stipendije mladim perspektivnim sportistima od 15 do 20 godina, shodno biltenu s rezultatima sa domaćih i međunarodnih takmičenja, kopiji diplome, kopija gdje je vidljiv datum rođenja
* finansijska podrška registrovanim sportskim klubovima za organizaciju prigodnih takmičenja i manifestacija, shodno materijalima koji su značajni za organizaciju prigodnih takmičenja i manifestacija
* finansijska podrška registrovanim sportskim klubovima za organizaciju zvaničnih federalnih i državnih prvenstava, shodno materijalima koji su značajni za organizaciju zvaničnih federalnih i državnih prvenstava **(3.000,00 KM Stonoteniskom klubu Goražde - doznačeno)**
* finansijska podrška registrovanim sportskim klubovima zaučešće na zvaničnim međunarodnim klupskim takmičenjima za koja su ostvarili pravo nastupa na osnovu postignutih rezultata u državnim ligama, shodno materijalima koji su značajni za učešće na zvaničnim međunarodnim klupskim takmičenjima
* finansijska podrška registrovanim sportskim klubovima granskim savezima BPK Goražde zaorganizaciju zvaničnih takmičenja reprezentativnih selekcija BiH, shodno materijalima koji su značajni za organizaciju zvaničnih takmičenja reprezentativnih selekcija BiH
* finansijska podrška registrovanim sportskim klubovima granskim savezima Kantona za interventnu pomoć, shodno materijalima kojima se obrazlaže i dokazuje opravdanost zahtjeva za interventnom pomoći **.**

**Osim sredstava planiranih u budžetu Ministarstva za obrazovanje, nauku, kultutu i sport, ostali kantonalni organi uprave mogu u svojim budžetima planirati finansiranje isključivo dodatnih programa , a što je u skladu sa Kriterijima za finansiranje sporta iz javnih sredstava kojima se podstiče obavljanje sportskih djelatnosti na nivou Bosansko - podrinjskog kantona Goražde.**